**„JOBB, HA EL SE DOBOD” szemétgyűjtési akció**

A Magyar Közút Nonprofit Zrt. ősszel folytatta a társaság tavaszi szemétgyűjtési akcióját és 2019. szeptember 20-án ismét várta az önkéntesek, baráti társaságok, cégek, iskolák és az önkormányzatok csatlakozását ehhez a szemléletformáló kezdeményezéséhez!

Iskolánk, mint ÖKO-iskola szintén kapcsolódott az eseményhez. A társaság mindenki számára térítés nélkül kesztyűt, láthatósági mellényt és szemetes zsákokat biztosított, valamint később gondoskodott az összegyűjtött hulladék maradéktalan elszállításáról is.

A társaság elkötelezett abban, hogy érezhető szemléletváltást hozzanak szemétszedési kampányai, melyet lehetőségeihez mérten iskolánk is aktívan támogat.

**Tegyünk együtt útjaink és lakóhelyünk tisztaságáért, fogjunk össze az illegális szemetelés ellen, hogy az út menti területek és környezetünk tisztább legyen!**

****